CELEX: 62014CN0496
Language: fi
Date: 2014-11-06 00:00:00
Title: Asia C-496/14: Ennakkoratkaisupyyntö, jonka Tribunalul Sibiu (Romania) on esittänyt 6.11.2014 – Romanian valtio v. Tamara Văraru ja Consiliul Naţional pentru Combaterea Discriminării

9.2.2015   
            
            
               FI
            
            
               Euroopan unionin virallinen lehti
            
            
               C 46/21
            
         Ennakkoratkaisupyyntö, jonka Tribunalul Sibiu (Romania) on esittänyt 6.11.2014 – Romanian valtio v. Tamara Văraru ja Consiliul Naţional pentru Combaterea Discriminării
   (Asia C-496/14)
   (2015/C 046/27)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Tribunalul Sibiu
   
      Pääasian asianosaiset
   
   
      Valittaja: Romanian valtio, edustajanaan Administrația Județeană a Finanțelor Publice Sibiu, Ministerul Finanțelor Publicen nimissä ja lukuun
   
      Vastapuolet: Tamara Văraru ja Consiliul Naţional pentru Combaterea Discriminării
   
      Ennakkoratkaisukysymys
   
   Onko Euroopan unionista tehdyn sopimuksen 6 artiklan, Euroopan unionin perusoikeuskirjan 20 artiklan, 21 artiklan 1 kohdan, 24 artiklan 1 kohdan, 34 artiklan 1 ja 2 kohdan ja 52 artiklan määräyksiä sekä sosiaaliturvajärjestelmien yhteensovittamisesta annetun asetuksen N:o 883/2004 (1) 4 artiklan säännöksiä tulkittava siten, että OUG:n nro 111/2010 kaltainen kansallinen lainsäädäntö, jossa säädetään monisikiöisestä raskaudesta syntyneiden toisen ja kolmannen lapsen ja niin edelleen sekä monisikiöisestä raskaudesta syntyneen ensimmäisen lapsen ja yksisikiöisestä raskaudesta syntyneiden lasten erilaisesta kohtelusta, ristiriidassa niiden kanssa?
   
      (1)  Sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (ETA:n ja Sveitsin kannalta merkityksellinen teksti) (EUVL L 166, s. 1).